Bálint Balassi
Store norske leksikon,Språk og litteratur,Litteratur i verden,Europa,Ungarns litteratur
Bálint Balassi var en ungarsk dikter, den sentrale litterære skikkelse i ungarsk senrenessanse og den egentlige skaper av den ungarskspråklige verdslige lyrikk.
Balassis diktning gjenspeiler 1500-tallets ungarske virkelighet på en realistisk måte. Han skildrer i første rekke krigene mot tyrkerne og landets vanskelige situasjon, men også sitt eget urolige, omskiftende liv. Språket utmerker seg ved livskraft og billedrikdom. Hans første bok utkom i 1572, og ble fulgt av en rekke utgaver av hans dikteriske verk. Flere av hans religiøse dikt ble tatt med i både katolske og protestantiske salmebøker. Mange av diktene er oversatt til blant annet dansk og svensk. Les mer i Store norske leksikon Ungarns litteratur Eksterne lenker Bálint Balassi i Lóránt Czigány: A History of Hungarian Literature (engelsk)